বদলির নির্দেশে না! হাইকোর্টের নির্দেশে স্বস্তি প্রাথমিক স্কুল শিক্ষিকার

কলকাতা: বদলির নির্দেশে (Transfer Order) কোনও আইনি বৈধতা নেই। তাই শিক্ষিকাকে তাঁর স্কুলেই চাকরি পুনর্বহালের নির্দেশ দিল কলকাতা হাইকোর্ট (Calcutta Highcourt)। প্রাথমিক স্কুল শিক্ষিকার (Primary School Teacher) বদলির নির্দেশ দিয়েছিলেন ডিপিএসসি চেয়ারম্যান (DPSC Chairman)। নির্দেশিকায় কোনও আইনি বৈধতা না থাকায় পূর্ব মেদিনীপুর ডিপিএসসি চেয়ারম্যানের (DPSC Chairman) সেই নির্দেশিকা খারিজ করে শিক্ষিকাকে ওই স্কুলেই চাকরি পুনর্বহালের নির্দেশ দিল কলকাতা হাইকোর্ট (Calcutta Highcourt)।

উল্লেখ্য, পূর্ব মেদিনীপুরের (East Midnapore) একটি প্রাথমিক স্কুলের শিক্ষিকা নীলাঞ্জনা মাইতি। তিনি ডিপিএসসির চেয়ারম্যানের তরফে একটি ট্রান্সফার সার্টিফিকেট (Transfer Certificate) পান। ওই শিক্ষিকাকে বলা হয় যে তাঁর বদলি হয়েছে। সেই বদলির নির্দেশকে চ্যালেঞ্জ করে কলকাতা হাইকোর্টে একটি মামলা রুজু হয়। ওই বদলির নির্দেশিকার উপর অন্তর্বর্তী স্থগিতাদেশ জারি করেছিল সেই সময়ের বিচারপতি বিশ্বজিৎ বসু।

আরও পড়ুন: টানা আট ঘণ্টার বৃষ্টিতে জলমগ্ন দিঘা, ক্ষতিগ্রস্ত পর্যটন ব্যবসা

পরবর্তীতে আবারও একটি নতুন বদলি সার্টিফিকেট ইস্যু হয় নীলাঞ্জনা মাইতির নামে। সেই নতুন বদলি সার্টিফিকেটকেও চ্যালেঞ্জ করে কলকাতা হাইকোর্টের দ্বারস্থ হয়েছিলেন নীলাঞ্জনা মাইতি। আর এবার সেই মামলার শুনানিতে পূর্ব মেদিনীপুরের ডিপিএসসির অবস্থান নিয়ে ধোঁয়াশা কলকাতা হাইকোর্টের (Calcutta Highcourt)। ওই শিক্ষিকার বদলি নির্দেশ খারিজ করে পূর্ব মেদিনীপুরে স্কুলেই তাঁর চাকরি বহাল রাখার নির্দেশ দিল কলকাতা হাইকোর্টের (Calcutta Highcourt Order) বিচারপতি রাজর্ষি ভরদ্বাজের সিঙ্গেল বেঞ্চ।

দেখুন অন্য খবর

The post বদলির নির্দেশে না! হাইকোর্টের নির্দেশে স্বস্তি প্রাথমিক স্কুল শিক্ষিকার  first appeared on KolkataTV.